sa sasal ng galit, at sa gitna ng pagngi ngitngit, ay di nabata ang di damukusin ang mukha ni gerardo. si gerardo na noo'pigil sa bisig ng kasapakat ng kanyang kaaway, palibhasa'nadaig siya noon sa lakas, ay walang naitugon kundi mga sipa. ganyan ang mga duwag!! papatayin, papatayin kita, salbahe!!. umurong ang demonyo ng isang hakbang; itinaas ang kanang kamay, at nagpatuloy: nakikita mo ito, anak ng.? noon ay kumidlat; at sa pamamagitan ng liwanag nito, ay napagmalas ng binata ang kakilakilabot na talibong ng kaaway. ito, ito, ang sa iyo, ngayoy uutas! nauunawaan mo ba? sa mga duwag ako'di natatakot! ang nakabibinging sigaw ni gerardo; at ubos lakas na nagpumilit makakulagpos sa pumipigil sa kanya. walang nasapit ang abang binata sa mga bakal na bisig ng yumayapos sa kanyang katawan isa pang saksi ng pangingibabaw ng lakas sa hina!